Diari Oficial de la Generalitat Valenciana


Sumari del DOGV 2278, del 31-05-1994 (1994/831586)

ACORD de 24 de maig de 1994, del Govern Valencià, pel qual renova la concessió definitiva d'una emissora de radiodifusió sonora en ones mètriques amb modulació de freqüència a la localitat d'Alacant.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2278

Data del DOGV
:   31-05-1994

Secció del DOGV
:   ALTRES DISPOSICIONS

Número del document
:   1994/831586


Data del document
:   24-05-1994

Organisme emissor
:   Presidència de la Generalitat

Tipus de document
:   Acord

ACORD de 24 de maig de 1994, del Govern Valencià, pel qual renova la concessió definitiva d'una emissora de radiodifusió sonora en ones mètriques amb modulació de freqüència a la localitat d'Alacant. [94/3583]  
El Govern Valencià, en la reunió del dia 24 de maig de 1994, adoptà l'acord següent:  
Per Ordre del Ministeri de la Presidència, de 29 de febrer de 1984, publicada en el Butlletí Oficial de l'Estat, número 61, de 12 de març de 1984, s'adjudicà definitivament a Televisión y Radio del Mediterráneo el servei públic de radiodifusió sonora en freqüència modulada a Alacant, de caràcter comercial, en la freqüència 89.9 Mhz.  
El Ministeri de Relacions amb les Corts i de la Secretaria del Govern va autoritzar, el 14 d'octubre de 1986, la transferència de la concessió abans referida a favor del Sr. Alfonso Caballé Sesé, transferència que deixava subsistents tots els elements essencials i accidentals de la concessió primitiva.  
Posteriorment, el 28 d'abril de 1989, el mateix Ministeri autoritzà una nova transferència de la concessió del servei públic de radiodifusió sonora adjudicada amb caràcter definitiu a Alacant, a favor, en aquest cas, de l'entitat mercantil Promotora de Televisión y Radio, SA, transferència que igualment deixava subsistents tots els elements essencials i accidentals de la concessió primitiva.  
El venciment de la concessió, autoritzada per a deu anys, d'acord amb allò establert en la disposició addicional sisena, apartat 2.a), de la Llei 31/1987, de 18 de desembre, d'Ordenació de les Telecomunicacions, i en l'article 10 del Decret 40/1989, de 13 de març, del Govern Valencià, es va produir el 12 de març de 1994, i es va rebre el 8 de febrer, en la Direcció General de Mitjans de Comunicació Social i Relacions Informatives, de la Presidència de la Generalitat Valenciana, la sol·licitud de pròrroga formulada pel Sr. Manuel Castellón Leal, en la seua condició de conseller delegat de Promotora de Televisión y Radio, SA. A l'efecte de procedir a la citada renovació, s'aportà una documentació que ha estat estudiada per aquesta Direcció General. Com a conseqüència del seu estudi, i en virtut de la competència que atribueix a la Generalitat Valenciana l'article 26.5 de la Llei d'Ordenació de les Telecomunicacions, d'acord amb els articles 149.1.27 de la Constitució espanyola i 37.1 de l'Estatut d'Autonomia de la Comunitat Valenciana, a proposta de la Presidència de la Generalitat Valenciana, el Govern Valencià,  
ACORDA   
Renovar la concessió de l'emissora de radiodifusió sonora en ones mètriques amb modulació de freqüència a la localitat d'Alacant, en favor de Promotora de Televisión y Radio, SA, per un període de deu anys, d'acord amb allò previst en la disposició addicional sisena, apartat 2.a), de la Llei d'Ordenació de les Telecomunicacions i en l'article 10 del Decret 40/1989, de 13 de març, del Govern Valencià.  
El termini de deu anys a què es refereix el paràgraf anterior començarà a comptar des del 12 de març de 1994.  
La renovació implica per al concessionari l'acatament de totes les obligacions imposades per la Llei d'Ordenació de les Telecomunicacions, per l'article 6 del Decret 40/1989, de 13 de març, del Govern Valencià, i altres disposicions que siguen d'aplicació durant el seu període de vigència, i el seu incompliment podrà donar lloc a la seua revocació .  
Contra aquest acord, que posa fi a la via administrativa, és procedent interposar, després de la comunicació prèvia preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la notificació o publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercisquen qualsevol altre recurs que consideren oportú.  
València, 24 de maig de 1994  
El conseller secretari del Govern Valencià,  
LUIS BERENGUER FUSTER